கூகிள் வழியாக மொழிபெயர்ப்பவர்கள் கட்டுரைகள் பலவற்றில் ஆங்கிலச் சொற்களை அப்படியே தமிழில் ஒலிபெயர்ப்புச் செய்கிறார்கள். தமிழ்ச் சொற்கள் பரவலாகப் புழக்கத்தில் இருக்கும் சொற்களைக்கூட முறையாக மொழிபெயர்க்காமல் இவ்வாறு செய்கிறார்கள். ** மெடிக்கல் டிராஸ்கிரிப்ஷன்** என்ற தலைப்பிட்டு மொழிபெயர்க்கப்பட்ட கட்டுரையில் காணப்படும் ஒரு பத்தியைக் கீழே பாருங்கள்:  
:*ஆயினும், கையாலடிக்கும் டைப்ரைட்டர்களில் இருந்து மின் டைப்ரைட்டர்களாகவும் பின் வேர்டு பிராசசர்களாகவும் பின் கம்ப்யூட்டர்களாகவும், பிளாஸ்டிக் டிஸ்குகள் மற்றும் மேக்னடிக் பெல்டுகளில் இருந்து கேசட்டுகள் மற்றும் என்ட்லெஸ் லூப்கள் மற்றும் டிஜிட்டல் ரெக்கார்டுகளாகவும் டிரான்ஸ்கிரிப்ஷன் சாதனங்கள் மாற்றம் கண்டுள்ளன. இன்று, ஸ்பீச் ரெகக்னிஷன் (SR), இது கன்டினியஸ் ஸ்பீச் ரெகக்னிஷன் (CSR) என்றும் அழைக்கப்படுகிறது, அதிகமான அளவில் பயன்படுத்தப்படுகிறது; மெடிக்கல் டிரான்ஸ்கிரிப்ஷனிஸ்டுகள் அல்லது “எடிட்டர்கள்” மேம்படுத்தும் துணைவேலையாக எடிட்டோரியல் சேவைகளை வழங்குகிறார்கள், ஆயினும் சில சந்தர்ப்பங்களில் SR முழுமையாக MT ஐ இடம்பெயர்ப்பதும் உண்டு. நேச்சுரல்-லாங்வேஜ் பிராசசிங் “ஆட்டோமேடிக்” டிரான்ஸ்கிரிப்ஷனை இன்னுமொரு படி முன்னே எடுத்துச் செல்கிறது, இது ஸ்பீச் ரெகக்னிஷன் மட்டும் வழங்க முடியாத (MTக்கள் வழங்குகின்றனர் எனினும்) பொருள்விளக்கமளித்தல் செயல்பாட்டையும் வழங்குகிறது.*  
இவ்வாறான கட்டுரைகள் எப்படித் தமிழ் விக்கிப்பீடியாவின் தரத்துக்குப் பங்களிக்கும் என்று தெரியவில்லை. பணத்துக்காக மொழிபெயர்ப்புச் செய்வதால் எதையாவது விரைவாகச் செய்து கூடிய பணம் சம்பாதிப்பதையே நோக்கமாகக் கொண்டிருப்பதுபோல் தெரிகிறது. இத்தகைய கட்டுரைகளைத் திருத்துவதற்கும் முறைப்படுத்துவதற்கும் பிற பயனர்கள் பெருமளவு நேரத்தைச் செலவு செய்ய வேண்டியுள்ளது. இத்தகைய விடயங்கள் குறித்து விக்கிப்பீடியா மேலிடத்துக்கும், கூகிள் நிறுவனத்துக்கும் அறிவித்து ஆவன செய்யவேண்டும். மயூரநாதன் 20:04, 28 ஜனவரி 2010 (UTC)  
நீங்கள் கூறுவது முற்றிலும் உண்மை. கூகுளிடம் எப்படி முறையிடுவது என அறிந்தவர்கள் தெரீக்கவும். சில கட்டுரைகளில் நீங்கள் மேலே எடுத்துக்காட்டிய அளவுக்கு மோசம் இல்லை எனினும், அவையும் திருத்துவதற்குக் கடினமானவையே. எனினும், திருத்த முயலலாம். இவற்றைத் தனிப் பகுப்பில் வைத்து முன்னேற்ற வேண்டுவது மிகவும் தேவை. விக்கிப்பீடியாவின் தரத்தை இவை மாசுபடுத்திவிடுமோ என்னும் கவலையும் உள்ளது. ஆனால் இன்னும் கூடுதலான பயனர்கள் வந்து திருத்தித் தந்தால் தேறுமோ என்றும் நினைக்கத் தோன்றுகின்றது.--செல்வா 02:10, 29 ஜனவரி 2010 (UTC)  
: எல்லாக் கட்டுரைகளும் இவ்வளவு மோசமில்லை என்பது உண்மையே. சில கட்டுரைகள் சிறப்பாகவும் உள்ளன. இந்த முயற்சி பயனுள்ளது என்பதுதான் எனது கருத்தும். ஆனால், சில மொழிபெயர்ப்பாளர்கள், நல்ல முறையில் மொழிபெயர்ப்புச் செய்வதில் அக்கறை எடுக்கவில்லையோ என்று எண்ணவேண்டியிருக்கிறது. இவர்கள் இவ்வேலையைத் தன்னார்வத்தோடு செய்யாமல் வியாபாரமாகச் செய்வது தான் இதற்குக் காரணமாக இருக்கலாம். சில கட்டுரைகளைச் சரி செய்வதில் பெருமளவு நேரத்தை நானும் செலவு செய்திருக்கிறேன். இதனால் புதிய கட்டுரைகள் எழுதுவதற்கு நேரம் போதிய அளவு ஒதுக்கமுடியாமல் போனதும் உண்டு. சில மொழிபெயர்ப்பாளர்கள் தலைப்புக்களைக்கூட ஆங்கிலத்திலேயே விட்டுவிடுகிறார்கள். இத்தகைய குறைபாடுகள் இவற்றை ஒழுங்கு செய்யும் கூகிள் நிறுவனத்தினருக்கே தெரியாமல் இருக்கக்கூடும். சுந்தர், இதோடு தொடர்புடைய ஒருவரை முன்பே சந்தித்து இருப்பதனால், அவரால் ஏதாவது செய்ய முடியலாம். மயூரநாதன் 02:57, 29 ஜனவரி 2010 (UTC)  
கூகிள் நிறுவனத்தினர் தமது தானியங்கி மொழிபெயர்ப்புச் சோதனைக்காக நிதி பயன்படுத்தி ஆட்களை மொழிபெயர்க்கச் செய்கின்றனர். அவ்வாறு மொழிபெயர்ப்போருக்குக் கலைக்களஞ்சிய உருவாக்கம் தொடர்பில் அக்கறை இருக்கும் என்று எதிர்பார்க்க முடியாது. ஆனால் அவர்களது முயற்சியை நமக்குச் சாதகமாகப் பயன்படுத்திக் கொள்ள வேண்டியது விக்கிப்பீடியர்களின் முன்னுள்ள பணியாகும்.  
பிரிட்னி ஸ்பியர்ஸ் போன்ற கட்டுரைகள் என்றென்றைக்கும் திருத்தப்படாமல், இற்றைப்படுத்தப்படாமல் குப்பையாகக் கிடக்கப் போகின்றன. அத்தகைய கட்டுரைகளை வந்தடையும் வாசகர்களுக்குக் கிடைக்கும் அதிருப்தியும் நம்பிக்கையீனமும் த.வி.யை நிச்சயம் பாதிக்கும்.  
ஆனால் இலகு ஆங்கில விக்கியிலிருந்து **பிரிட்னி ஸ்பியர்ஸ்** கட்டுரை மொழிபெயர்க்கப்பட்டிருந்தால் அதனைத் திருத்துவது சாத்தியமாயிருந்திருக்கும். இத்தகைய தலைப்புக்கள் இலகு ஆங்கில விக்கியிலிருக்கும் அளவு சிறிதாயிருப்பதேகூட நமக்குப் போதுமானது.  
இவ்வாறாக எங்கிருந்து எவற்றை மொழிபெயர்க்க வேண்டும் என்பது தொடர்பான அறிவுறுத்தல்களைக் குறித்த மொழிபெயர்ப்பாளர்களுக்கு ஆலோசனையாக வழங்குவதாகவேனும் ஓர் ஒழுங்கு வேண்டும். அவ்வாறில்லையேல் குப்பைப் பக்கங்கள் அதிகமாகித் த.வி.யின் தரம் குறைவதே கூகிள் முயற்சியின் விளைவாகும்.  
கோபி 11:58, 29 ஜனவரி 2010 (UTC)  
இந்த முறையில், ஆங்கில நடையில் உள்ள கட்டுரையை அப்படியே தமிழில் மொழிபெயர்த்து எழுதுகின்றனர். அநேக கட்டுரைகளில் இந்த நடை சலிப்பையே ஏற்படுத்துகின்றது. கண்டிப்பாக இவை புதிய பார்வையாளர்களை எரிச்சலூட்டும். மேலும் அநேக விக்கிகளில் இவ்வகை தானியங்கி மொழிபெயப்புகள் தடுக்கப்பட்டுள்ளன. நாமும் அதையே பின்பற்றலாம்.--Arafat 15:02, 29 ஜனவரி 2010 (UTC)  
தேவையானவற்றை மட்டும் வைத்துக்கொண்டு மற்றவற்றைப் பேச்சுப் பக்கத்தில் வெட்டி ஒட்டி சேமித்து வைக்கலாம். பிறகு தேவைக்கு ஏற்றார்போல ஆங்கிருந்து சிறிது சிறிதாக திருத்தி சேர்த்துக்கொள்ளலாம். த.வியின் தரம் குறையாமல் இருப்பது மிக முக்கியம். மற்ற பயனர்களும் ஒப்புவார்கள் எனில் இதனைச் செயல்படுத்தலாம். --செல்வா 15:12, 29 ஜனவரி 2010 (UTC)
::இந்த தானியங்கி மொழிபெயர்ப்பு எரிச்சலூட்டுவதாகவே உள்ளது. இது புது பங்களிப்பாளர்களையும் தவறான வழிமுறைகளுக்கு இட்டுச்செல்ல வாய்ப்புண்டு.நிச்சயமாக கூகிள் நிறுவனத்தார் த.வி குழுவினருடன் ஓர் ஒருங்கிணைப்பாளரைக் கொண்டு செயலாற்றுவது இருபாலருக்கும் நன்று.அதுவரை செல்வா கூறுவது போல் பக்கத்தை வெட்டி பேச்சுப் பக்கத்தில் இடுவது நல்ல செயலாகப் படுகிறது.--மணியன் 16:28, 29 ஜனவரி 2010 (UTC)சில நேரங்களில் கூகிள் நிறுவன கவனத்தை ஈர்க்க ஒரு வாரத்திற்கு புதிய கூகிள்வழி கட்டுரைகளை நீக்கலாம் என்றும் பரிந்துரைக்கிறேன்.இவற்றை கூகிள் சேமித்து வைத்திருக்கும்.தேவையானால் அவர்களிடமிருந்து ஓர் புரிந்துணர்வு ஏற்பட்டபிறகு மீட்கலாம் --மணியன் 16:32, 29 ஜனவரி 2010 (UTC)  
கூகிள் நிறுவனத்தாரின் செயல் தவறாகவே எனக்கு தோன்றுகிறது. அவர்கள் த.வி குழுவினருடன் ஒருங்கிணைக்கினைந்து செயலாற்றினால் ஒழிய நன்மைகளை விட தீமைகளே அதிகமாக இருக்கும். மிக அதிக அளவிலான சிவப்பு இணைப்புகளுக்கு காரணம் அவர்களின் கட்டுரைகளுக்கு சென்றுபார்ப்பவர்களுக்கு புரியும். எ.கா இந்தியாவில் என்பதை 
இந்தியாவில் என்று இணைப்பு கொடுக்காமல் 

 இந்தியாவில் என்றே கொடுத்திருப்பார்கள். மேலும் எந்த கட்டுரைகளை மொழிபெயர்கப்போகிறார்கள் என்பதையும் தெரிவிக்கலாம். ஒருங்கிணைப்பாளருடன் இணைந்து செயல்பட்டால் நம் எண்ணங்களை அவர்களுக்கு தெரியப்படுத்தலாம். தானியங்களின் கட்டுரையை திருத்தவே பலர் முழு நேரம் செயல் படவேண்டும் போல் தெரிகிறது. தானியங்களின் கட்டுரைகளின் தொடக்கத்தில் புதிய வார்ப்பருவை இட்டால் என்ன? " இது தானியங்கியை கொண்டு எழுதப்பட்டது. இதை தமிழ் விக்கிப்பீடியா நடைக்கு ஏற்றார் போல் மாற்றி எழுதவேண்டும். இந்த கட்டுரை பல ஆங்கில சொற்களை அப்படியே தமிழ் எழுத்துக்கள் கொண்டு எழுதப்பட்டிருக்கலாம்...." இப்படி. செல்வாவின் கருத்தும் ஏற்புடையதே. --குறும்பன் 17:29, 29 ஜனவரி 2010 (UTC)  
:குறும்பனின் கருத்தை ஏற்றுக் கொள்கிறேன். இப்போதைக்கு ஒவ்வொரு கூகிள் மொழிபெயர்ப்புக் கட்டுரையின் ஆரம்பத்திலும் தகுந்த வார்ப்புரு ஒன்றை இணைப்பதே நல்லது. அத்துடன் தகுந்த ஒரு பகுப்புக்குள்ளும் இட வேண்டும். (ஏற்கனவே இத்தகைய கட்டுரைகளுக்கு பகுப்பு ஒன்று உள்ளது என ஞாபகம். தேடினேன் கிடைக்கவில்லை.)--Kanags <sup>\பேச்சு</sup> 02:03, 30 ஜனவரி 2010 (UTC)  
::இது பற்றிய நமது முந்தைய உரையாடலை அடுத்து ரவி இது பற்றி சில வழிகாட்டல் நெறிமுறைகளை இந்திய விக்கிப் பயனர் குழுமத்துக்கு எழுதினார். அதை மேற்கொண்டு கூகிள் திட்ட மேலாளருக்கு மடல் எழுத வேண்டும். அதுவரை நீக்கல் போன்ற பெரிய நடவடிக்கைகள் எதையும் மேற்கொள்ள வேண்டாமெனக் கேட்டுக் கொள்கிறேன். தற்போதைக்கு வேண்டுமானால் வார்ப்புரு இடுதல், தனிப் பெயர்வெளிக்கு நகர்த்துதல் போன்ற நடவடிக்கைகளை மட்டும் மேற்கொள்ளலாம். -- சுந்தர் <sup>\பேச்சு</sup> 09:00, 30 ஜனவரி 2010 (UTC)